Όταν η σαρξ υποκύπτει

Το Όταν η σαρξ υποκύπτει (Πρωτότυπος τίτλος: Senilità) είναι Ιταλική δραματική ταινία του 1962 σε σκηνοθεσία Μάουρο Μπολονίνι. Το σενάριο γράφτηκε από τον ίδιο τον σκηνοθέτη, σε συνεργασία με τους Γκοφρέντο Παρίσι και Τούλιο Πινέλι, το οποίο είναι βασισμένο στο μυθιστόρημα Senilità του Ίταλο Σβέβο (1861–1928). Πρωταγωνιστούν οι Άντονι Φραντζιόσα και η Κλάουντια Καρντινάλε.

 Πλοκή 
Πλησιάζοντας τα 40, ο Εμίλιο έχει ζήσει ανάμεσα σε ιδέες και βιβλία και αναζητά μια βραχυπρόθεσμη σχέση χωρίς ευθύνες. Επιδιώκει να μιμηθεί τον φίλο του Στέφανο (έναν επιτυχημένο γυναικά) και τις ιστορίες περιπέτειας που έχει διαβάσει σε βιβλία, αλλά δεν έχει βιώσει.

Γνωρίζει τη νεότερη Αντζολίνα, μια όμορφη και ζωηρή κοπέλα, την οποία αντιλαμβάνεται ως ελεύθερη και αθώα. Θα την εκπαιδεύσει στους τρόπους του κόσμου και θα μειώσει την αφέλειά της. Ο Εμίλιο λέει με χαρά στην αδερφή του, Αμαλία, με την οποία ζει, για τη συνάντηση. Εκείνη του λέει να μην κάνει καμία βλακεία και ρωτάει αν η κοπέλα είναι ειλικρινής. Ένας συνάδελφος αφήνει να εννοηθεί ότι η Αντζολίνα μπορεί να μην είναι ακριβώς το «αγγελούδι» που υποδηλώνει το όνομά της. Φωτογραφίες στο σπίτι της υποδηλώνουν επίσης ότι είχε γνωρίσει αρκετούς άντρες στο παρελθόν. Σταδιακές παρατηρήσεις της Αντζολίνα, γύρω από την Τεργέστη, αποκαλύπτουν ότι είχε σχέσεις με πολλούς άντρες.

Κατά τη διάρκεια μιας επίσκεψης σε ένα εστιατόριο, η Αντζολίνα αναπτύσσει επίσης μια άμεση σχέση με τον Στέφανο, και εκείνος την πείθει να του ποζάρει («ντυμένη») στο έργο του ως γλύπτης. Εν τω μεταξύ, η αδερφή του, η Αμαλία, ερωτεύεται τον ταλαντούχο Στέφανο. Όταν ο Εμίλιο εμποδίζει τον Στέφανο να τη βλέπει ξανά, αυτό οδηγεί σε τραγικές συνέπειες...

 Διανομή ρόλων 

Άντονι Φραντζιόσα - Εμίλιο Μπρεντάνι
Κλάουντια Καρντινάλε - Αντζολίνα Ζάρι
Μπέτσι Μπλερ - Αμαλία Μπρεντάνι
Φιλίπ Λερόι - Στέφανο Μπάλι
Ραϊμόντο Μάγκνι - Βιζεντίνι
Άλντο Μπούφι Λάντι - Σοριάνι

 Κυκλοφορία 
Η ταινία έκανε πρεμιέρα στις 28 Φεβρουαρίου 1962 στην Τεργέστη της Ιταλίας. Στην Ελλάδα κυκλοφόρησε την 1 Απριλίου 1963 και προβλήθηκε στους κινηματογράφους Ελληνίς, Μαξίμ και Πτι Παλαί στην Αθήνα.

 Υποδοχή 
 Κριτικές 

Ο Μάριος Πλωρίτης από την εφημερίδα Ελευθερία έδωσε μια θετική κριτική στην ταινία το 1963, αναφέροντας χαρακτηριστικά πως μια ακόμη επιτυχία σκηνοθέτη, φωτογράφου και ηθοποιών είναι ότι η εικόνα και το ύφος όλων θυμίζει αδιάκοπα την ακμή του βωβού κινηματογράφου, που συμπίπτει με εκεινή την εποχή. Η φωτογραφία έχει επίπεδη «γκριζάδα» των ταινιών εκείνων. Προπάντων η Καρντινάλε πέτυχε εκπληκτικά να βρει την στάση, την κίνηση, την σαγηνευτική ματιά των «μοιραίων» του καιρού της Πόλα Νέγκρι και της Γκλόρια Σουάνσον.

 Διακρίσεις 
 Έτος Οργάνωση Κατηγορία Υποψήφιος Αποτέλεσμα1962 Φεστιβάλ Σαν Σεμπαστιάν Καλύτερη Σκηνοθεσία Μάουρο Μπολονίνι  1963Νάστρο ντ' Αρτζέντο Καλύτερη Ενδυματολογία Πιέρο Τόσι  Καλύτερη Σκηνογραφία Λουίτζι Σκασιανότσε 

 Κληροδότημα 
Ένα ντοκιμαντέρ του 2009, με τίτλο Senilità – Da Italo Svevo a Mauro Bolognini , στοχεύει να αναβιώσει εκείνες τις μέρες πριν από 50 χρόνια, μέσα από τις αναμνήσεις όσων συμμετείχαν ή απλώς παρευρέθηκαν στα γυρίσματα της ταινίας.

Μια αναδρομική έκθεση του Μπολονίνι το 2019 στη Γαλλική Ταινιοθήκη υπενθύμισε ότι η ταινία αποτελεί ένα καλό παράδειγμα του πώς ο σκηνοθέτης ήταν «εξαιρετικός στη σκηνοθεσία ηθοποιών».

 Παραπομπές 

 Εξωτερικοί σύνδεσμοι 


Κατηγορία:Ταινίες του 1962
Κατηγορία:Ιταλικές ταινίες της δεκαετίας 1960
Κατηγορία:Ιταλικές αισθηματικές ταινίες
Κατηγορία:Ιταλικές δραματικές ταινίες
Κατηγορία:Ιταλόφωνες ταινίες
Κατηγορία:Γαλλικές ταινίες της δεκαετίας 1960
Κατηγορία:Ιταλικές ασπρόμαυρες ταινίες
Κατηγορία:Ταινίες γυρισμένες στην Ιταλία
Κατηγορία:Ταινίες σε σκηνοθεσία Μάουρο Μπολονίνι
Κατηγορία:Ταινίες βασισμένες σε ιταλικά μυθιστορήματα